作者:尹鶚
標題:撥棹子
內容:風切切，深秋月，十朵芙蓉繁豔歇。小檻細腰無力，寸心恰似丁香結，看看瘦盡胸前雪。偏掛恨，少年拋擲。羞睹見，繡被堆紅閑不徹。丹臉膩，雙靨媚，冠子縷金裝翡翠。將一朵，瓊花堪比。窠窠繡，鸞鳳衣裳香窣地。銀臺蠟燭滴紅淚，醁酒勸人教半醉。簾幕外，月華如水。特地向，寶帳顛狂不肯睡。